Republika Hrvatska

Primorsko-goranska županija

**GRAD DELNICE**

**KOMISIJA ZA STATUT, POSLOVNIK I NORMATIVNU DJELATNOST**

KLASA: 023-07/21-01/15

URBROJ: 2170-6-50-5-22-24

Delnice, 01. lipnja 2022. godine

**Z A P I S N I K**

sa 7. sjednice Komisije za Statut, Poslovnik i normativnu djelatnost, održane 01 lipnja u 12.00 sati u službenim prostorijama Grada Delnica..

Prisutni: **Ivica Knežević**, dipl. iur. predsjednik Komisije, **Ivana Pečnik Kastner**, dipl. ing. šum. članica i **Igor Pleše**, dipl. oecc. član;

Predsjednik Komisije otvorio je sjednicu, utvrdio da su sjednici nazočni svi članovi čime su ispunjeni uvjeti za donošenje pravovaljanih odluka. Pitao je članove da li članovi imaju dopunu dnevnog reda, na što su odgovorili negativno, nakon čega je predložio da se usvoji predloženi

**DNEVNI RED:**

1. **Verifikacija zapisnika sa 6. sjednice Komisije za Statut, Poslovnik i normativnu djelatnost** (izvjestitelj: Ivica Knežević)**;**
2. **Utvrđivanje prijedloga Pročišćenog teksta Odluke o komunalnm doprinosu (**izvjestitelj: Ivica Knežević);
3. **Razno;**

što su članovi Komisije učinili jednoglasno.

**Ad-1/ Verifikcija zapisnika sa 6. sjednice Komisije za Statut, Poslovnik i normativnu djelatnost** (izvjestitelj: Ivica Knežević)**;**

Nakon kratkog uvodnog izlaganja predsjednika, Komisija za Statut, Poslovnik i normativnu djelatnost jednoglasno je usvojila sljedeći:

**Z A K LJ U Č A K**

1. **Verificira se zapisnik sa 6. sjednice Komisije za Statut, Poslovnik i normativnu djelatnost od 23. svibnja 2022. godine.**
2. **Zapisnik sa 6. sjednice Komisije za Statut, Poslovnik i normativnu djelatnost sastavni je dio ovog zaključka.**

**Ad-2/ Utvrđivanje prijedloga Pročišćenog teksta Odluke o komunalnom doprinosu**

**(**izvjestitelj: Ivica Knežević)

Nakon kratkog uvodnog izlaganja predsjednika, analizirane su i provjerene izmjene i dopune Odluke o komunalnom doprinosu koje su inkorporirane u pročišćeni tekst, nakon čega je Komisija jednoglasno donijela sljedeći

**Z A K LJ U Č A K**

1. **Komisija za Statut, Poslovnik i normativnu djelatnost utvrđuje prijedlog Pročišćenog teksta Odluke o komunalnom doprinosu.**
2. **Prijedlog Pročišćenog teksta Odluke o komunalnom doprinosu sastavni je dio ovog zaključka:**

**Na temelju članka 32. Poslovnika Gradskog vijeća Grada Delnica (SN GD BR. 03/22),** **Komisija za Statut, Poslovnik i normativnu djelatnost Gradskog vijeća Grada Delnica** **predlaže Gradskom vijeću Grada Delnica da utvrdi Pročišćeni tekst Odluke o komunalnom doprinosu.**

**Pročišćeni tekst Odluke o komunalnom doprinosu sadrži Odluku o komunalnom doprinosu (**[**SN PGŽ 43/04**](http://www.sn.pgz.hr/default.asp?Link=odluke&id=2901)**,**[**SN PGŽ 25/05**](http://www.sn.pgz.hr/default.asp?Link=odluke&id=4416)**)**[**SN PGŽ 37/09**](http://www.sn.pgz.hr/default.asp?Link=odluke&id=17631)**)**[**(SN PGŽ 41/09)**](http://www.sn.pgz.hr/default.asp?Link=odluke&id=17892)[**(SN PGŽ 22/14) i**](http://www.sn.pgz.hr/default.asp?Link=odluke&id=30677)**Odluku o I. izmjeni i dopuni Odluke o komunalnom doprinosu (SN GD broj 03/22),**

**ODLUKA O KOMUNALNOM DOPRINOSU**

**-PRIJEDLOG PROČIŠĆENOG TEKSTA-**

1. **OPĆE ODREDBE**

Članak 1.

Ovom odlukom određuju se:

- visina komunalnog doprinosa na području Grada Delnica (u daljnjem tekstu Grada)

- područja zona za plaćanje komunalnog doprinosa u Gradu

- jedinična vrijednost komunalnog doprinosa utvrđena po m3 građevine za pojedine zone

- način i rokovi plaćanja komunalnog doprinosa

- uvjeti i razlozi zbog kojih se u pojedinačnim slučajevima može odobriti djelomično ili potpuno oslobađanje od plaćanja komunalnog doprinosa.

Članak 2.

(1) Komunalni doprinos je novčano javno davanje koje se plaća za korištenje komunalne infrastrukture na području Grada i položajne pogodnosti građevinskog zemljišta u naselju prilikom građenja ili ozakonjenja građevine, ako Zakon o komunalnom gospodarstvu ne propisuje drugačije.

(2) Komunalni doprinos je prihod proračuna Grada koji se koristi samo za financiranje građenja i održavanja komunalne infrastrukture.

Članak 3.

Komunalni doprinos plaća vlasnik zemljišta na kojem se gradi građevina ili se nalazi ozakonjena građevina, odnosno investitor ako je na njega pisanim ugovorom prenesena obveza plaćanja komunalnog doprinosa.

Članak 4.

Komunalni doprinos za zgrade obračunava se množenjem obujma zgrade koja se gradi ili je izgrađena izraženog u m³ s jediničnom vrijednošću komunalnog doprinosa u zoni u kojoj se zgrada gradi ili je izgrađena. Komunalni doprinos za otvorene bazene i druge otvorene građevine te spremnike za naftu i druge tekućine s pokrovom čija visina se mijenja obračunava se množenjem tlocrtne površine građevine koja se gradi ili je izgrađena izražene u m² s jediničnom vrijednošću komunalnog doprinosa u zoni u kojoj se građevina gradi ili je izgrađena. Posebnim pravilnikom Ministar pobliže propisuje način utvrđivanja obujma i površine građevina u svrhu obračuna komunalnog doprinosa.

Članak 5.

(1) Ako se postojeća zgrada uklanja zbog građenja nove zgrade ili kada se postojeća zgrada dograđuje ili nadograđuje, komunalni se doprinos obračunava na razliku u obujmu zgrade u odnosu na prijašnji obujam zgrade.

(2) Ako je obujam zgrade koja se gradi manji ili jednak obujmu postojeće zgrade koja se uklanja ne plaća se komunalni doprinos, a o čemu nadležno tijelo donosi rješenje kojim se utvrđuje da ne postoji obveza plaćanja komunalnog doprinosa.

(3) Odredbe ovoga članka na odgovarajući se način primjenjuju i na obračun komunalnog doprinosa za građevine koje nisu zgrade te na obračun komunalnog doprinosa za ozakonjene građevine.

**II. ZONE ZA PLAĆANJE KOMUNALNOG DOPRINOSA**

Članak 6.

(1) Zone se određuju s obzirom na uređenost i opremljenost zone komunalnom infrastrukturom i položaj područja zone (udaljenost od središta u naselju, dostupnost građevina javne i društvene namjene, te opskrbe i usluga, prostorne i prirodne uvjete).

(2) Na području Grada utvrđuju se sljedeće zone:

I. zona - zona centra Delnica (I. zona - zona centra Delnica (Supilova ulica do Kina zaključno s kućnim br. 106 odnosno 111, Lujzinska ulica, Ulica Ante Starčevića do križanja sa Radićevom ulicom, Amerikanska ulica, Školska ulica, Trg 138. brigade HV, Ulica Tina Ujevića, Ulica S. S. Kranjčevića, Ulica Augusta Šenoe i Ulica A. G. Matoša, Podštor, Željeznička, )

II. zona - ostale ulice na području naselja Delnice te područje

III.zona - Lučice, Brod na Kupi, Crni Lug, Velike i Male Polane

IV. zona - cijelo područje Grada Delnica, osim naselja iz stavka 2., točke I, II, III ovog članka.

**III. JEDINIČNA VRIJEDNOST KOMUNALNOG DOPRINOSA**

Članak 7.

Utvrđuje se jedinična vrijednost komunalnog doprinosa po m3 građevine i po pojedinim zonama, određena u kunama kako slijedi:

ZONA I II III IV

UKUPNO: 54.00 kn/m3 45.00 kn/m3 38.00 kn/m3 34.00 kn/m3

Visina komunalnog doprinosa utvrđuje se umnoškom Kd=Og x Je

gdje je: - Og - obujam građevine u m3

- Je - jedinična cijena prema tabeli

**IV. NAČIN I ROKOVI PLAĆANJA KOMUNALNOG DOPRINOSA**

Članak 8.

(1) Komunalni doprinos obveznik plaća jednokratno na poslovni račun Grada na temelju rješenja koje donosi upravno tijelo Grada Delnica nadležno za poslove komunalnog gospodarstva u roku od 15 dana od dana izvršnosti rješenja o komunalnom doprinosu. Potvrdu o uplaćenom komunalnom doprinosu izdaje upravno tijelo Grada Delnica nadležno za poslove komunalnog gospodarstva.

(2) Rješenje iz stavka 1. ovog članka izdaje se po službenoj dužnosti na osnovi dokumentacije koju dostavlja tijelo državne uprave koje donosi akt na temelju kojeg se može graditi ili na zahtjev stranke.

(3) Izuzetno od odredbe stavka 1. ovog članka, upravno tijelo Grada Delnica nadležno za poslove komunalnog gospodarstva može, na zahtjev obveznika plaćanja, odobriti obročno plaćanje komunalnog doprinosa na razdoblje od najduže 12 mjeseci, s time da prvi obrok ne može biti manji od 1.000,00 kuna ukupne obveze plaćanja komunalnog doprinosa, a ostali obroci ne mogu biti manji od 500,00 kuna. Kod plaćanja u ratama prva rata dospijeva po izvršnosti rješenja, a druge rate dospijevaju svaki sljedeći mjesec do 15-tog u mjesecu.

(4) Na neplaćene obroke obračunava se kamata u visini eskontne stope Hrvatske narodne banke, a na dospjele i neplaćene obroke obračunava se zakonska zatezna kamata koja se plaća za neplaćene javne prihode.

(5) U slučaju kada Obveznik ne plati dva uzastopna mjesečna obroka, cjelokupni iznos komunalnog doprinosa dospijeva na naplatu odmah.

**V. OSLOBAĐANJE OD PLAĆANJA KOMUNALNOG DOPRINOSA**

Članak 9.

(1) Komunalni doprinos se ne plaća za građenje i ozakonjenje:

- komunalne infrastrukture i vatrogasnih domova

- vojnih građevina

- prometne, vodne, komunikacijske i elektroničke komunikacijske infrastrukture

- nadzemnih i podzemnih produktovoda i vodova

- sportskih i dječjih igrališta

- ograda, zidova i potpornih zidova parkirališta, cesta, staza, mostića, fontana, cisterna za vodu, septičkih jama, sunčanih kolektora, fotonaponskih modula na građevnoj čestici ili obuhvatu zahvata u prostoru postojeće građevine ili na postojećoj građevini, koji su namijenjeni uporabi te građevine

- spomenika.

(2) Gradsko vijeće na prijedlog Gradonačelnika ili Gradonačelnik (sukladno iznosu o kojem prema Zakonu može samostalno odlučivati) može osloboditi u potpunosti ili djelomično obveze plaćanja komunalnog doprinosa investitore koji grade građevine namijenjene zdravstvenoj djelatnosti, socijalnoj skrbi, kulturi, športu, te predškolskom, osnovnom i srednjem obrazovanju, te građevine za potrebe javnih ustanova i trgovačkih društava koja su u suvlasništvu Grada i Županije

(3) Obveznicima plaćanja komunalnog doprinosa koji grade poslovne građevine proizvodne namjene i turističko – ugostiteljske namjene sa smještajnim kapacitetima jedinična cijena komunalnog doprinosa u svim zonama umanjuje se za 50 %.

**VI. RJEŠENJE O KOMUNALNOM DOPRINOSU**

Članak 10.

(1) Rješenje o komunalnom doprinosu, temeljem ove Odluke donosi upravno tijelo Grada Delnica nadležno za poslove komunalnog gospodarstva u postupku pokrenutom po:

- službenoj dužnosti (u skladu s Odlukom o komunalnom doprinosu koja je na snazi na dan pravomoćnosti građevinske dozvole, pravomoćnosti rješenja o izvedenom stanju, odnosno koja je na snazi na dan donošenja rješenja o komunalnom doprinosu ako se radi o građevini koja se prema Zakonu o gradnji može graditi bez građevinske dozvole).

- po zahtjevu stranke (u skladu s Odlukom o komunalnom doprinosu koja je na snazi u vrijeme podnošenja zahtjeva stranke za donošenje tog rješenja).

(2) Ako je Grad u skladu sa Zakonom o prostornom uređenju sklopio ugovor kojim se obvezuje djelomično ili u cijelosti prebiti potraživanja s obvezom plaćanja komunalnog doprinosa, Rješenje o komunalnom doprinosu donosi se i u skladu s tim ugovorom. Ugovara se plaćanje komunalnog doprinosa u iznosu stvarnih troškova sukladno odredbama Zakona o komunalnom gospodarstvu. Za izgradnju komunalne infrastrukture provodi se postupak javne nabave sukladno Zakonu o javnoj nabavi. Postupak javne nabave provodi Grad ili obveznik plaćanja komunalnog doprinosa što će biti definirano ugovorom.

(3) U slučaju da su troškovi izgradnje predmetnih objekata komunalne infrastrukture manji od utvrđenog iznosa komunalnog doprinosa obveznik je dužan platiti njegovu razliku.

Članak 11.

(1) Rješenje iz prethodnog članka ove Odluke sadrži:

- podatke o obvezniku komunalnog doprinosa

- iznos sredstava komunalnog doprinosa koji je obveznik dužan platiti

- obvezu, način i rokove plaćanja komunalnog doprinosa i

- prikaz načina obračuna komunalnog doprinosa za građevinu koja se gradi ili je izgrađena s iskazom obujma, odnosno površine građevine i jedinične vrijednosti komunalnog doprinosa

(2) Rješenje o komunalnom doprinosu koje nema sadržaj propisan prethodnim stavkom ovog članka, ništavo je.

Članak 12.

(1) Rješenje o komunalnom doprinosu donosi se i ovršava u postupku i na način propisan Općim poreznim zakonom, ako Zakonom o komunalnom gospodarstvu nije propisano drukčije.

(2) Protiv rješenja o komunalnom doprinosu i rješenja o njegovoj ovrsi, rješenja o njegovoj izmjeni, dopuni, ukidanju ili poništenju, rješenja o odbijanju ili odbacivanju zahtjeva za donošenje tog rješenja te rješenja o obustavi postupka, može se izjaviti žalba o kojoj odlučuje upravno tijelo Primorsko-goranske županije nadležno za poslove komunalnog gospodarstva.

Članak 13.

(1) Rješenje o komunalnom doprinosu donosi se po pravomoćnosti građevinske dozvole, odnosno rješenja o izvedenom stanju, a u slučaju građenja građevina koje se prema posebnim propisima grade bez građevinske dozvole nakon prijave početka građenja ili nakon početka građenja.

(2) Iznimno od prethodnog stavka ovoga članka rješenje o komunalnom doprinosu za skladište i građevinu namijenjenu proizvodnji donosi se po pravomoćnosti uporabne dozvole, odnosno nakon što se je građevina te namjene počela koristiti ako se koristi bez uporabne dozvole.

(3) Uporabna dozvola za skladište ili građevinu namijenjenu proizvodnji mora biti dostavljena na znanje upravnom tijelu Grada Delnica nadležnom za poslove komunalnog gospodarstva.

**Izmjena ovršnog odnosno pravomoćnog rješenja o komunalnom doprinosu.**

Članak 14.

(1) Ako je izmijenjena građevinska dozvola, drugi akt za građenje ili glavni projekat, na način koji utječe na obračun komunalnog doprinosa, upravno tijelo Grada Delnica nadležno za poslove komunalnog gospodarstva po službenoj dužnosti ili po zahtjevu obveznika komunalnog doprinosa ili investitora izmijeniti će ovršno, odnosno pravomoćno rješenje o komunalnom doprinosu.

(2) Rješenjem o izmjeni Rješenja o komunalnom doprinosu iz prethodnog stavka ovog članka, obračunati će se komunalni doprinos prema izmjeni te odrediti plaćanje ili povrat razlike komunalnog doprinosa prema Odluci o komunalnom doprinosu, po kojoj je rješenje o komunalnom doprinosu doneseno.

(3) Kod povrata iz prethodnog stavka ovog članka, obveznik, odnosno investitor nemaju pravo na kamatu.

**Poništenje ovršnog odnosno pravomočnog rješenja o komunalnom doprinosu.**

Članak 15.

(1) Upravno tijelo Grada Delnica nadležno za poslove komunalnog gospodarstva će poništiti, ovršno, odnosno pravomoćno rješenje o komunalnom doprinosu, po zahtjevu obveznika komunalnog doprinosa ili investitora, ako je građevinska dozvola, drugi akt za građenje oglašen ništavim ili je poništen bez zahtjeva ili suglasnosti investitora.

(2) Rješenjem o poništenju Rješenja o komunalnom doprinosu iz prethodnog stavka ovog članka, odrediti će se i povrat komunalnog doprinosa u roku maksimalno do dvije godine od dana izvršnosti Rješenja o komunalnom doprinosu.

(3) Kod povrata iz prethodnog stavka ovog članka, obveznik, odnosno investitor nemaju pravo na kamatu.

**Uračunavanje kao plaćenog, djela komunalnog doprinosa.**

Članak 16.

(1) Komunalni doprinos je plaćen za građenje građevine na temelju građevinske dozvole, odnosno drugog akta za građenje koji je prestao važiti jer građenje nije započeto ili koji je poništen na zahtjev ili uz suglasnost investitora, pa će s toga upravno tijelo Grada Delnica nadležno za poslove komunalnog gospodarstva uračunati komunalni doprinos kao plaćeni dio komunalnog doprinosa na istom ili drugom zemljištu na području Grada, ako to zatraži obveznik komunalnog doprinosa ili investitor.

(2) Obveznik komunalnog doprinosa, odnosno investitor nema pravo na kamatu za uplaćeni iznos, niti na kamatu za iznos koji se uračunava kao plaćeni dio komunalnog doprinosa koji se plaća za građenje na istom ili drugom zemljištu.

**VII. PRIJELAZNE I ZAVRŠNE ODREDBE**

Članak 17.

Stupanjem na snagu ove Odluke prestaj važiti odluka o komunalnom doprinosu (SN PGŽ 43/04, 25/05, 37/09, 41/09 i 22/14).

Članak 18.

Ova Odluka stupa na snagu osmog dana od dana objave u „Službenim novinama Grada Delnica“.

Gradsko vijeće Grada Delnica

Predsjednica

Ivana Pečnik Kastner, v.r.

**Ad-3/ Razno;**

Budući nije bilo prijedloga za raspravom po ovoj točci, predsjednik Komisije je zaključio sjednicu.

Dovršeno u 12,33 sati.

**PREDSJEDNIK**

**Ivica Knežević, dipl. iur., v. r.**